dh-unibe/image-text_koenigsfelden-charters-post-1500 huggingface dataset:
Wir, dˀ schulth̄s und dˀ raͧt, ✳ alt und nùw dˀ statt Bremgart₎, tuͦnd kunt mit disem
brief allen denē, die inn ansechend ✳ odˀ hoͤrend lesen, ✳ alz ûns₎ kilchensatz und kilchēlechen ûns₎
lûtkilchen Sant Mariē Magdalenē, in ùns₎ statt gelegen, komē waz an ûns₎n spittal und zuͦ
sinē handen bracht von den hochgebornē, durlûchtigē fûrstē, ûns₎ gnaͧdigē hˀrschaft von
Oͧsterr₎. ✳ da aber dˀ spittaͧlmeistˀ mit ûns₎m gunst und willē, alz wir dez selbn̄ spittaͧls
pflegˀ sint, ✳ den selbn̄ kilchēsatz und lichen gegunnē hat an sich zeloͤssen den erwirdigē,
geistlichē, ûns₎n gnaͤdigē froͧwē, dˀ apͤtissin und gemeinē convent ✳ dez erwirdigē gotzhuses
ze Kûngsfeld, Sant Clarē ordens, umb fûnf hundˀt Rinischˀ guldin, guͦtˀ und geber an goͧld und
an gewicht, ✳ umb so vil ouch dˀ selb kilchēsatz an den selbn̄ ûns₎n spittal komē waz, vō
dˀ selbn̄ ûns₎ gnaͤdigen hˀrschaft und ouch mit fûrer vˀsatzūg umb so vil nach lut und sag dˀ
briefen, so dar umb gebn̄ sint, ✳ da ist eigenlich ze wûssen, ✳ dz die selbn̄ erwirdigē aͤptissin
und gemeiner convent dem selbn̄ ûns₎m spittal und sinē pflaͤgˀ ✳ die selbn̄ fûnf hundˀt
guldin an voller wˀschaft gewert und bezalt hand ✳ vor allem schadn̄. ✳ und wir, schulth̄s
und raͤt, die enpfangē hand von dem fromē, wisen Ruͦdoͧlffen Landammā, ûns₎m burger,
zuͦ disen zittē hofmeistˀ daselbs ze Kûngsfeld. ✳ also hand wir, die obgen̄̄ schulth̄s und raͧt,
fûr ûns₎n spittaͧl, ✳ dez rechtē fûrwes₎ wir sint, fûr ùns₎n spittalmeistˀ und ouch fûr ûns und
alle ûns₎ nachkomē die egen̄̄ aͤptissin, ✳ gemeinē convēt, ✳ ir gotzhusz ✳ und alle ir nachkomē
dˀ selbn̄ fûnfhundert guldin ✳ luttˀ und gentzlich geseit quitt, ledig und losz mit urkûnd
dits briefs, ✳ dˀ besiglet ist ze end dirr geschrift ✳ mit ûns₎ statt minrē insigel ✳ und gebn̄
an sunnētag ✳ nach dem ingendm̄ jare, anno dn̄i millīmo qˀdringenmo xviijo.
Konigsf. 510
Staatsarchiv
AARGAU
wie der kilchensatz zuͦ
Bremgart₎ ✳ vō irem spittal
an die fròwen zuͦ Kùngsfeld₎
erkoùfft ✳ und komen ist um̄
v c R₎ g₎ ✳
Staatsarchiv
AARGAU
1418 .
Brēgart₎
K ✳ T ✳ 105 ✳